при участието на секретар-протоколиста Силвия Василева разгледа в закрито заседание на 28 ноември 2002 г. конституционно дело № 20/2002 г., докладвано от съдията Людмил Нейков.

Делото е образувано на 17Л0.2002г. по искане на 52 народни представители от XXXIX Народно събрание за установяване противоконституционността на разпоредбата на § 9, ал.1 от преходните и заключителни разпоредби на Закона за опазване на околната среда, обн. ДВ, бр. 91/2002 г., в частта й относно израза „...с изключение на сключените приватизационни договори до 1 февруари 1999г...“. Твърди се, че атакуваната част от разпоредбата противоречи на члЛ9, ал.2 ц 3 и чл.17, ал.3 от Конституцията, тъй като с нея се ограничават и увреждат конституционно гарантирани права, като правото на еднакви правни условия за стопанска дейност, правото на защита на инвестициите и стопанската дейност и неприкосновеността на частната собственост.

Искането следва да се допусне за разглеждане по същество. То е направено от субект, който съгласно чл.150, ал.1 от Конституцията може да сезира съда. Наред с това то се отнася до установяване на противоконституционност на законова разпоредба, което е в кръга на правомощията на съда по чл.149, ал.1, т.2 от Конституцията.

С оглед предмета и основанията на направеното искане съдът намира, че като заинтересовани страни по делото трябва да бъдат конституирани: Народното събрание, Министерският съвет, министърът на финансите, министърът на правосъдието, министърът на околната среда и водите, главният прокурор и Върховният касационен съд.

По изложените съображения и на основание чл.149, ал.1, т.2 от Конституцията, Конституционният съд

**ОПРЕДЕЛИ:**

Допуска за разглеждане по същество искането на 52 народни представители от XXXIX Народно събрание за установяване на противоконституционност на разпоредбата на § 9, ал.1 от преходните и заключителни разпоредби на Закона за опазване на околната среда, обн. ДВ, бр. 91/2002г., в частта й относно израза "...с изключение на сключените приватизационни договори до 1 февруари 1999г....".

Конституира като заинтересовани страни: Народното събрание, Министерския съвет, министъра на финансите, министъра на правосъдието, министъра на околната среда и водите, главния прокурор и Върховния касационен съд.

Препис от определението и копие от искането да се изпрати на заинтересованите страни, които в 14-дневен срок могат да представят писмени становища по искането.